Remember the Name

Remember the Name (בעברית: זכור את השם) הוא שיר של הזמר-יוצר האנגלי אד שירן, בהשתתפות הראפרים האמריקאים אמינם ו-50 סנט. השיר יצא לאור ב-12 ביולי 2019, על ידי אסיילום ואטלנטיק רקורדס, כרצועה השמינית אלבום האולפן הרביעי של שירן, No.6 Collaborations Project. מפגשי ההקלטה של השיר התקיימו באולפני MXM שבסטוקהולם, באולפני Effigy שבדטרויט, ובאולפני פרומייסד לנד מיוזיק שבלונדון. את השיר הפיקו מקס מרטין, שלבאק, פרד אגיין ושירן עצמו.<ref name="LinerNotes"></ref> השיר מכיל מספר מילים מהסינגל "So Fresh, So Clean" של אאוטקאסט, שהופק על ידי ידי Organized Noize. השיר זכה להצלחה ברחבי העולם ואף הוסמך לתואר כסף על ידי איגוד תעשיית ההקלטות הבריטי (BPI), וזהב על ידי איגוד תעשיית ההקלטות הקנדי.

== רקע ==
שיתוף הפעולה של שירן עם הראפר האמריקאי אמינם היה "River", סינגל משנת 2017, מתוך אלבום האולפן התשיעי של אמינם, Revival. שירן אמר לחדשות BBC כי הוא רצה לשתף פעולה עם הראפר בשתי רצועות, אחת של "התבוננות פנימית, סיפורית" ועוד אחת שתהיה "חצופה יותר".<ref name="BBCR"></ref> לדבריו, עם "River" הוא השיג את המטרה הראשונה, ולאחר מכן ביקש את מעורבותו של הראפר האמריקאי 50 סנט בשיר, כדי ליצור את הרצועה האחרונה, לאחר שנתקל בו במקרה: "נכנסתי לחדר ההלבשה של אמינם, ו-50 סנט היה שם בפנים. הייתי משוכנע שזו ההוכחה שזה חייב לקרות".<ref name="BBCR" />

מפגשי ההקלטה של השיר התקיימו באולפני MXM שבסטוקהולם, באולפני Effigy שבדטרויט, ובאולפני המוזיקה של פרומייסד לנד מיוזיק שבלונדון. השיר הוקלט בדצמבר 2018; 50 סנט סיפר על כך למחקת, "הקלטתי אתמול בלילה שיר עם אמינם ואד שירן, היה לי כיף לעשות את זה, קיבלנו קצת חום".<ref name="XXL"></ref>

== מילים והפקה ==
בשיר, מזכיר שירן את העיירה האנגלית איפסוויץ'.<ref name="BBCR" /> את השיר מתחיל שירן, כאשר הוא מדבר על כך שפקפקו בו שוב ושוב בתחילת הקריירה שלו, והתייאשו מרצונו לשיר ראפ; "Stick to singing, stop rappin' like it's Christmas" (בעברית: תיצמד לשיר, תפסיק לעשות ראפ כאילו זה חג המולד). בהמשך השיר, הוא מדבר גם על סמים ותהילה, וכיצד הוא מעריץ את אמינם ו-50 סנט. בהפקת השיר נעשה שימוש בגיטרות סטקטו, פסנתר, וסינתיסייזר, המנוגנים על ביט סטמפ-קלאפ.<ref name="BB"></ref>

== הצלחה במצעדים ==
בבריטניה, נכנס השיר למקום הראשון במצעד השירים הטרנדיים,<ref></ref> וכן הגיע למקום השלישי במצעד שירי ה-R&B הבריטי, והוסמך לתואר כסף על ידי איגוד תעשיית ההקלטות הבריטי (BPI). בנוסף, הגיע למקום ה-57 בבילבורד הוט 100 האמריקאי. בקנדה, הגיע למקום ה-20 והוסמך לתואר זהב; באוסטרליה, הגיע למקום ה-15; ובניו זילנד, למקום ה-10. למרות שלא יצא כסינגל, התברג השיר במצעדים שונים ברחבי העולם; במקום ה-9 במצעד הסינגלים הדיגיטליים בסלובקיה, במקום ה-11 באותו המצעד בצ'כיה, ה-13 בפינלנד, ה-20 בשוודיה, ה-22 בדנמרק, ה-24 בנורווגיה, ה-29 בגרמניה, ה-45 בהולנד, ה-84 באיטליה, וה-145 בצרפת.

== קרדיטים ==
הקרדיטים שלהלן לקוחים מהערות האלבום של No.6 Collaborations Project.<ref name="LinerNotes" />
* אד שירן – שירה, גיטרות, כתיבה, הפקה
* אמינם - שירה, כתיבה
* 50 סנט - שירה, כתיבה
* קארל מרטין סנדברג – תכנות, קלידים, הפקה
* שלבאק – תכנות, קלידים, הפקה
* פרד אגיין – תופים, קלידים, גיטרה, בס, תכנות, הפקה
* מייק סטריינג' – מיקסינג, הקלטה
* קיי מילר – הנדסה
* מייקל אילברט – הנדסה
* טוני קמפנה – הקלטה
* ג'ו סטריינג' - הקלטה

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| זהב
| 40,000
|-
! בריטניה (BPI)
| כסף
| 200,000
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:שירי אד שירן
קטגוריה:שירי אמינם
קטגוריה:שירי 50 סנט
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי אמינם
קטגוריה:שירים שנכתבו על ידי מקס מרטין
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק